text: Plan for vækst i grænselandet
  29 august 2011 kl. 13.28
  Socialdemokraterne og SF er gået sammen om en vækstplan for Sønderjylland. Den blev præsenteret i dag på Alsion i Sønderborg.
  Jesper Petersen og Benny Engelbrecht har i flere måneder arbejdet med en plan der skal sikre vækst i et område, der ellers har været hårdt plaget af massefyringer.
  
  Flere arbejdspladser
  Væksten skal sikres på tværs af grænsen, så der skal først og fremmest skabes kontakt og samarbejde mellem dansk og tysk erhvervsliv.
  Jesper Petersen siger, at planen består af en række forslag om bedre samarbejde over grænsen. Bl.a. skal der skabes flere jobs til de mange syd og sønderjyder, der er arbejdsløse. De skal have mulighed for at blive både uddannet og efteruddannet, og det skal kunne lade sig gøre både nord for og syd for grænsen.
  Benny Engelbrecht går endnu videre. Han vil have et universitet for grænselandet.
  